Ankėjus

Ankėjus, Ankaėjus (Ancaeus) graikų mitologijoje – Dzeuso arba Poseidono ir Astipalajos (Fenikso duktės) sūnus, Samo (Samos) lelegų (Leleges) karalius. Dalyvavo argonautų ekspedicijoje, kur užėmė mirusio Argo vairininko Tifo vietą. Pagal legendą, sodinant vynuogyną Ankėjui aiškiaregys išpranašavo, kad jis negers savo vyno. Kai vynuogės sunoko, jis iš jų išspaudė sultis ir išjuokdamas aiškiaregį ketino išgerti vyno, tačiau tuo metu jam pranešė apie siautėjantį Kalidono šerną. Ankėjus padėjo puodelį ir neparagavęs vyno išskubėjo į šerno medžioklę."Ancaeus. " Encyclopædia Britannica. Encyclopædia Britannica 2009 Ultimate Reference Suite. Chicago: Encyclopædia Britannica, 2009.

Jis dažnai paniojamas su kitu Ankėjumi, Likurgo sūnumi, kuris pagal Apolonijų iš Rodo taip pat dalyvavo argonautų žygyje. Pagal Ovidijaus Metamorfozių VIII knygą Ankėjų nužudė Kalidono šernas.

Kategorija:Graikų mitologijos mirtingieji